  vk.com (ВЕМЕ | программа проектного наставничества) Анжелика Тихонова корреспондент 25-тӥ тулыспалэ Удмуртиысь дышетскисьёс «Веме» элькун форумын удмурт кылэз утёнъя но дышетонъя 15 ужъёсынызы тодматозы. Ӵектос кичӧлтонъёсъя ужрад онлайн амалэн ортчоз. Со сярысь «Артэ» мерлыко огазеяськонлэн пресс-службаез ивортӥз. Ӵектосъёсты Удмуртиысь сизьым ёросъёсысь но куинь каръёсысь вуэм 52 ужъёс пушкысь бырйизы. Ваньмыз соос азьвыл верам ӧръёслы тупало: егитъёслэн медиазы, лулчеберет, творчество, дышетон, астэ азинтон но уж быръён, туризм, спорт, IT-технологиос. Ужъёсты мерлыко ӵектосъёс кылдытон, ивортодэт технологиос, йӧскалык лулчеберетлы дышетон но пиналъёслэсь но егитъёслэсь ватсаса быгатонлыкъёссэс азинтон удысъёсысь ӧнерчиос дунъялозы. Ужрад борды онлайн амалэн чӧлсконпусъя итӥськыны луоз. Кутсконэз 10 часын. Форум дышетӥсьёслэсь но пиналъёслэсь ӵектосъёс бордын ужаны мылкыдзэс будэтон, удмурт кылэз но лулчеберетэз утён амалъёсты шараян понна радъяське. Удмуртиын Дышетонлэн араз но Анай кыллэсь калыккуспо нуналзэ пусъён улсын онлайн-форумез Калык лулучеберетэз дышетонъя но мерлыко кичӧлтонъёсъя «Артэ» огазеяськон но Кузебай Герд нимо йӧскалык гимназия Удмуртиысь дышетонъя но тодосъя министерство, йӧскалык политикая министерство, элькунысь Мер палата но Дышетонэз азинтонъя институт юрттэмен ортчыто. Тодэ вайытом, Ижкарын удмурт кылъя мастер-классъёсъя улосвылкуспо вожвылъяськон ортчиз. Тегъёс: удмуртъёс удмурткыл ӵектос пиналъёс Удмуртия Ижкар  